钦定古今图书集成/方舆汇编/职方典/第1281卷 > 《浯溪铭》〈并序〉前人
## 钦定古今图书集成/方舆汇编/职方典/第1281卷 > 《浯溪铭》〈并序〉前人

浯溪在湘水之南，北汇于湘。爱其胜异，遂家溪畔。溪世无名称，为自爱之故命曰《浯溪》。铭曰：

湘水一曲，渊洄傍山。山开石门，流溪潺潺。山门如何？
巉巉双石。临渊断崖，隔溪绝壁。山实殊怪，石又尤异。
吾欲求退，将老兹地。溪古地荒，芜没已久。命曰《浯溪》，
旌吾独有。人谁游之？铭在溪口。